ՀՀ դատական բարեփոխումների արդյունքում, մեկ քայլ առաջ գնալու կամ ունեցածը կատարելագործելու փոխարեն, կատարվել է ուղիղ հակառակը. այն վերացվել է: Կարծում եմ, որ այս նորմի վերականգնմամբ հնարավոր կլինի մեր հանրապետությունում ներդնել նաև խմբային հայցերի դատարան ներկայացնելու ինստիտուտը (օրինակ, այդ իրավունքից կօգտվեն արհմիությունները, մասնագիտացված (իրավապաշտպան, սպառողների, հաշմանդամների, բնապահպանական) հասարակական կազմակերպությունները, դատախազը` պետական շահերի պաշտպանության հարցում), արդյունքում դատարանների ծանրաբեռնվածությունը որոշ չափով կնվազի: